**Referat fra mødet i
Børne- og Skoleudvalget**

(Indeholder åbne dagsordenspunkter)

|  |  |
| --- | --- |
| **Mødedato:** | Tirsdag den 7. november 2017 |
| **Mødested:** | Meldahls Rådhus – Byens Tingstue |
| **Mødetidspunkt:** | Kl. 8:00 - 12:00 |
| **Medlemmer:** | Formand: Ole Steen Hansen (A) Næstformand: Cecilie Roed Schultz (Ø) Bente Gertz (A) Frances O´Donovan-Sadat (V) Inger Nielsen (O)  |
| **Fraværende:** | Inger Nielsen |

Indholdsfortegnelse

47 Godkendelse af dagsorden 3

48 Lukket - Orientering 4

49 Stærke børn i stærke familier 5

50 3. Budgetopfølgning 2017 for Børne- og Skoleudvalget 6

51 Budget 2018 - nye bevillinger 10

52 Tilsyn med private daginstitutioner 12

# 47 Godkendelse af dagsorden

|  |  |  |
| --- | --- | --- |
|  | Sagsnr.: | Sagen afgøres i: Børne- og Skoleudvalget |

Sagsresumé:

**Sagsbeskrivelse:**

Økonomiske konsekvenser:

Vurdering:

Indstillinger:

Indstilles til godkendelse.

Bilag:

Beslutning i Børne- og Skoleudvalget den 07-11-2017:

Godkendt.

Fraværende: Inger Nielsen

# 48 Lukket - Orientering

|  |  |  |
| --- | --- | --- |
|  | Sagsnr.:17/1265 | Sagen afgøres i: Børne- og Skoleudvalget |

# 49 Stærke børn i stærke familier

|  |  |  |
| --- | --- | --- |
|  | Sagsnr.:16/3066 | Sagen afgøres i: Børne- og Skoleudvalget |

Sagsresumé:

Byrådet har tidligere afsat budgetmidler til projekt stærke børn i stærke familier. Projektet er målrettet en tidlig indsats over for udsatte børnefamilier. Der ønskes drøftelse af, om budgetmidler til projektet sammen med andre interne midler i Familie & Børnesundhed, anvendes til et pilotprojekt målrettet særligt sårbare gravide.

Økonomiske konsekvenser:

Der er ca. 350.000 kr. i afsatte midler til stærke børn i stærke familier. Familie og Børnesundhed har 230.000 i restmidler til projekt familiekursus, der kan kanaliseres over til projektet. Intentioner i projekt familiekursus falder godt i tråd med det arbejde der skal foregå i pilotprojektet. Fra Sundhedsplejen reserveres 200.000 af forventede spar/lån midler. Sundhedsplejen har holdt igen med ansættelser, og forventes derfor at kunne finansiere projektet med disse midler. De resterende 220.000 findes af Fagchefens forventede spar/lån midler.

Vurdering:

Familie & Børnesundhed vurderer at der for et beløb på 1.000.000 kr. kan afprøves et pilotprojekt over de kommende to år, hvor der arbejdes med meget sårbare gravide på et tidligt stadie. I Familie & Børnesundhed er der i de seneste år arbejdet med projekt Sund Start, hvor der arbejdes med sårbare gravide. Under projektforløbet er man blevet opmærksom på, at gruppen af særligt sårbare gravide, kan have behov for et særskilt tilbud, med en meget tidlig indsats.

I pilotprojektet ønskes der et tværfagligt samarbejde mellem psykologer, sundhedsplejersker, familierådgivere, familiekonsulenter, misbrugscenter, psykiatrien samt arbejdsmarkedsafdelingen. Ligeledes inddrages eksterne parter som sygehus Lillebælt og praktiserende læger.  Fokus er på en intensiv indsats over for den gravide, familien og senere det nyfødte barn.

Indstillinger:

Det indstilles at der arbejdes med projekt stærke børn i stærke familier til pilotprojekt med den finansieringsmodel de er beskrevet under økonomiske konsekvenser.

Bilag:

Beslutning i Børne- og Skoleudvalget den 07-11-2017:

Børne- og Skoleudvalget besluttede af følge Familie- og Børnesundheds indstilling.

Fraværende: Inger Nielsen

# 50 3. Budgetopfølgning 2017 for Børne- og Skoleudvalget

|  |  |  |
| --- | --- | --- |
|  | Sagsnr.:17/7595 | Sagen afgøres i: Børne- og Skoleudvalget |

Sagsresumé:

Hvert år udarbejder fagafdelingerne tre overordnede budgetopfølgninger. Budgetopfølgningen indeholder de budgetændringer, som udvalget søger om denne gang og udvalgets forventede regnskabsresultat. Budgetopfølgningen skal sendes videre til godkendelse i byrådet.

Der bliver samlet søgt om 0,408 mio.kr., og det forventede regnskabsresultat for udvalgets ramme bliver herefter 884,874 mio.kr.

Økonomiske konsekvenser:

Ved de tre årlige budgetopfølgninger kan budgettet rettes til, så det er i overensstemmelse med ny lovgivning, byrådsbeslutninger, fejl og mangler og ændret efterspørgsel på overførselsudgifterne. For alle andre afvigelser fra budgettet gælder rammestyringens principper om, at overskridelser skal finansieres inden for udvalgets ramme.

Udvalgets økonomi fra korrigeret budget til forventet regnskab er vist i tabellen her under:

|  |  |  |  |  |
| --- | --- | --- | --- | --- |
| Mio. kr. | Korrigeret budget | 3. budget-opfølgning | Forventning spar/lån | Forventet regnskab |
| *Skattefinansieret område:* |   |   |   |   |
| Serviceudgifter |     869,801  |        0,408  |          -1,500  |    868,709  |
| Overførselsudgifter |        7,178  |            -    |               -    |       7,178  |
| Centrale refusionsordning |       -2,226  |            -    |               -    |      -2,226  |
| Drift i alt |     874,753  |        0,408  |          -1,500  |    873,661  |
|   |   |   |   |   |
| Anlæg i alt |      16,213  |            -    |          -5,000  |      11,213  |
|   |   |   |   |   |
| Skattefinansieret område i alt |     890,966  |        0,408  |          -6,500  |    884,874  |
|   |   |   |   |   |
| Total |     890,966  |        0,408  |          -6,500  |    884,874  |

+ = udgift / lån af næste år (underskud)

- = indtægt / opsparing (overskud)

Korrigeret budget

Det korrigerede budget omfatter vedtaget budget, spar/lån-overførsler fra 2016 og godkendte budgetændringer.

3. budgetopfølgning

3. budgetopfølgning viser de budgetændringer, som udvalget ansøger om i denne sag, og som sendes videre til godkendelse i byrådet. Alle sager fremgår af bilag ”3.budgetopfølgning 2017 – specifikation BSU”, men de væsentligste sager er kort beskrevet her:

Børn & Unge samt Familie & Børnesundhed søger om godkendelse af tillægsbevillinger der primært vedrører barselsfonden.

Forventning spar/lån

Forventet spar/lån viser den forventede opsparing eller lån af næste års budget.

Børn & Unge samt Familie & Børnesundhed forventer på nuværende tidspunkt, at spar/lån bliver -6,500 mio.kr.

Fordelingen af spar/lån mellem fagområderne viser, at Dagtilbud forventer et spar på -4,000 mio. kr., Skoler forventer et lån på 9,500 mio. kr. og Familie & Børnesundhed forventer et spar på -7,000 mio. kr. På anlægssiden forventes et spar på -5,000 mio. kr.

Spar/lån behandles og godkendes ved regnskabsafslutningen.

Vurdering:

Udgifterne til flygtninge og familiesammenførte er gennemgået i forbindelse med 3. budgetopfølgning og forventes generelt inden for hele området at kunne holdes inden for budgettet.

Dagtilbud:

Dagtilbud forventer ved 3. budgetopfølgning et mindreforbrug på 4,000 mio. kr. på driften. Dette skal ses i sammenhæng med overført spar/lån 2016-2017 på 3,274 mio. kr. og er primært et samlet mindreforbrug på institutionerne.

På anlægssiden forventes et mindreforbrug på 2,000 mio. kr. Dette vedrører primært pasningsgarantipuljen samt puljen til udvikling af profilinstitutioner.

Skoler:

Skoler forventer ved 3. budgetopfølgning et merforbrug på 9,500 mio. kr.

Den primære årsag til dette merforbrug er en stigning i udgifterne til det mellemkommunale område.

Her ses en stigning i udgifterne til anbragte børn fra Fredericia, der går i skole i andre kommuner og en stigning i udgifterne til børn fra Fredericia, der modtager specialundervisning i andre kommuner.

Ligeledes ses et fald i indtægterne på specialundervisning til børn fra andre kommuner, samt på børn der vælger frit skolevalg over kommunegrænsen.

Herudover har distriktsskolerne et merforbrug primært som følge af et stigende antal elever, der har behov for specialundervisning.

På anlægssiden forventes et mindreforbrug på 3,000 mio. kr. Dette vedrører puljen til renovering og forskønnelse af skoler samt puljen til renovering af toiletter. Beløbene forventes anvendt primo 2018.

Familie & Børnesundhed:

Familie & Børnesundhed forventer ved 2. budgetopfølgning et mindreforbrug på 7,000 mio. kr.

Heraf vedrører 3,600 mio. kr. enhedernes forventede opsparing på driften, hvilket skal ses i sammenhæng med overført opsparing fra 2016-2017 på 3,828 mio. kr.

2,900 mio. kr. af det samlede spar/lån vedrører de interne projekter. Flere af projekterne er flerårige, hvorfor det forventede spar/lån er afsat til lønninger i 2018.

Den resterende del af forventet spar/lån på 0,500 mio. kr. vedrører de eksternt finansierede projekter, som er flerårige.

På foranstaltningsområdet ses en stigning i antallet af anbringelser af børn primært i familiepleje, hvilket bringer foranstaltningsbudgettet under pres.

Udviklingen ses i statistikmaterialet nedenfor.

Generelt har der gennem de senere år været en stor stigning i henvendelser til Familie- & Børnesundhed. Dette har medført et ekstra pres på alle de forebyggende tiltag og ydelser fra PPR. Herudover har der været en stor stigning i antal underretninger med stigende antal børnefaglige undersøgelser til følge.

|  |  |  |
| --- | --- | --- |
|   | **Antal underretninger** | **Antal afgørelser om børnefaglig undersøgelse** |
| **2014** | 684 | 85 |
| **2015** | 738 | 176 |
| **2016** | 847 | 201 |
| **2017            jan-aug** | 643 | 194 |

|  |  |  |  |  |  |  |
| --- | --- | --- | --- | --- | --- | --- |
|   | **2012** | **2013** | **2014** | **2015** | **2016** | **2017** |
| **jan-aug** |
| **Plejefamilier** | 102 | 93 | 83 | 77 | 81 | 89 |
| **Efterværn** |   |   | 4 | 5 | 5 | 4 |
| **Netværksanbragt** | 12 | 11 | 11 | 13 | 12 | 13 |
| **Opholdssteder** | 20 | 18 | 16 | 19 | 20 | 18 |
| **Kost/efterskole** |   |   |   |   | 3 | 2 |
| **Eget værelse** |   | 8 | 8 | 9 | 9 | 13 |
| **Sikret** | 1 | 2 | 2 | 0 | 2 | 1 |
| **Institution** | 8 | 9 | 3 | 7 | 6 | 5 |
| **Aflastning institution** |   |   |   |   |   | 6 |
| **Aflastning i plejefamilie** |   |   |   |   |   | 20 |
| **§ 44 aflastning** |   |   |   |   |   | 25 |

Indstillinger:

Børn & Unge samt Familie & Børnesundhed indstiller:

1. at budgetopfølgningen godkendes og videresendes til Økonomiudvalget og byrådet

Bilag:

Åben - 3. budgetopfølgning 2017 - specifikation BSU.pdf

Beslutning i Børne- og Skoleudvalget den 07-11-2017:

Børne- og Skoleudvalget følger indstillingen.

Fraværende: Inger Nielsen

# 51 Budget 2018 - nye bevillinger

|  |  |  |
| --- | --- | --- |
|  | Sagsnr.:17/7357 | Sagen afgøres i: Børne- og Skoleudvalget |

Sagsresumé:

Børne- og Skoleudvalget skal drøfte, hvordan budget 2018 skal implementeres. Særligt skal de nye punkter fra budgetforliget drøftes.

**Sagsbeskrivelse:**

Som led i frigivelse af budget 2018, skal Børne- og Skoleudvalget drøfte implementeringen heraf.

Der vedlægges et oplæg til drøftelse af processen i forhold til de nye punkter fra budgetforliget vedrørende drifts- og anlægsopgaver.

Økonomiske konsekvenser:

Ingen.

Vurdering:

Ingen.

Indstillinger:

Børn og Unge indstiller, at Børne- og Skoleudvalget træffer beslutning vedrørende implementering af budget 2018.

Bilag:

Åben - Budget 2018 - nye tiltag på anlæg og drift

Beslutning i Børne- og Skoleudvalget den 07-11-2017:

Børne- og Skoleudvalget beslutter, at budget 2018 implementeres som beskrevet; idet flg. bemærkes:

* Puljen, oprettet til inklusionsfremmende aktiviteter, skal søges. Der nedsættes pr. den 1. januar 2018 en arbejdsgruppe med politisk repræsentation.

* Udvalget har valgt at følge administrationens forslag om at følgende skolematrikler prioriteres først ved renovering: Kirstinebjergskolen/afd. Høgevej, Ullerup Bæk skolen/afd. Skolesvinget og afd. Nørre Allé samt Fjordbakkeskolen/afd. Taulov.

* På dagtilbudsområdet er forvaltningen i gang med indeklimascreening på alle bygninger. Prioritering af vedligeholdelsesarbejder præsenteres for udvalget primo 2018.

* På dagplejeområdet er det højst prioriterede ønske forbedrede forhold for legestuer i Ullerup Bæk-distriktet.

# 52 Tilsyn med private daginstitutioner

|  |  |  |
| --- | --- | --- |
|  | Sagsnr.:17/7389 | Sagen afgøres i: Børne- og Skoleudvalget |

Sagsresumé:

Status på lovpligtigt tilsyn med private daginstitutioner viser, at de private daginstitutioner lever op til Fredericia Kommunes godkendelseskriterier for private daginstitutioner.

**Sagsbeskrivelse:**

Fredericia Kommune har pligt til at føre tilsyn med private daginstitutioner ifølge §5 i Dagtilbudsloven.

Opgaven er privatiseret og udføres af UdviklingsForum.

Tilsynet omfatter syv institutioner:

Arken, Dagmargården, Eventyrhuset, Skansevejens Børnehave, Sct. Knuds Børnehave, Tommelise og Villa Gaia.

Materialet beror på sagen, og gennemgås på mødet.

Økonomiske konsekvenser:

Ingen.

Vurdering:

Børn og Unge vurderer, at de nævnte private daginstitutioner lever op til Fredericia Kommunes godkendelseskriterier.

Indstillinger:

Børn og Unge anbefaler, at Børne- og Skoleudvalget tager sagen til efterretning.

Bilag:

Beslutning i Børne- og Skoleudvalget den 07-11-2017:

Taget til efterretning.

Fraværende: Inger Nielsen

**Underskriftsside**

Ole Steen Hansen

Bente Gertz

Frances O´Donovan-Sadat

Cecilie Roed Schultz

Inger Nielsen